寒梅上李舍人
作者：鄧肅
朝代：宋

paragraphs: 窮山觸目紛茅葦，此意昏昏誰可洗。
竹間忽破一枝梅，對月嫣然耿寒水。
吟詩索酒滿高堂，穿簾的皪射晶光。
世上羶葷來不到，翦翦天風吹冷香。
人言百花睡未起，獨冠羣芳差可喜。
那知和羹自有期，未用爭雄壓桃李。
但憐雨雪正濛濛，寒意未舒萬象窮。
故作選鋒驅殘臘，挽回天地變春風。